**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-868/2023

### 1571a

**I n f o r m á c i a**

**o výsledku prerokovania návrhu poslanca Národnej rady Slovenskej republiky Vladimíra FAIČA na prijatie uznesenia Národnej rady Slovenskej republiky k aktuálnym otázkam rozvoja verejného zdravotníctva** (tlač 1571)

Predseda Národnej rady Slovenskej republiky rozhodnutím č. 1767 z 24. apríla 2023 pridelil návrh poslanca Národnej rady Slovenskej republiky Vladimíra FAIČA na prijatie uznesenia Národnej rady Slovenskej republiky k aktuálnym otázkam rozvoja verejného zdravotníctva (tlač 1571) na prerokovanie Výboru Národnej rady Slovenskej republiky pre zdravotníctvo a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre zdravotníctvo prerokoval návrh poslanca Národnej rady Slovenskej republiky Vladimíra FAIČA na prijatie uznesenia Národnej rady Slovenskej republiky k aktuálnym otázkam rozvoja verejného zdravotníctva dňa 2. mája 2023.

Výbor k predloženému návrhu na prijatie uznesenia neprijal platné uznesenie, nakoľko návrh uznesenia schváliť predložený návrh nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Predseda výboru určil za spravodajcu Jozefa Valockého, ktorý bude predkladať informáciu o výsledku rokovania výboru.

## Bratislava, 2. mája 2023

**Marek K r a j č í, v. r.**

predseda

Výboru NR SR pre zdravotníctvo